થોડોક સમય થયો અને સ્વાયત્ત અકાદમી થઈ. સ્વાયત્ત અકાદમીમાં પણ હું કારોબારી એટલે દર્શકદાદા સાથે કેટલીબધી મીટિંગોમાં જવાનું થયું. સાથેને સાથે હોઈએ, એ ગાંધીનગરમાં પણ રાખે મીટિંગ અને ક્યારેક લોગાર્ડન પાસેની ગાંધીહાટ છે ત્યાં પણ રાખે. એમને મળ્યા કરવાનું થયા કરે. ક્રમશ: મને દીવા અને આ બધા મિત્રોએ કહેલી વાત સાચી લાગે કે આ માણસ સાચકલો માણસ છે. એ સાહિત્યકાર છે, શિક્ષક છે કે જે કંઈ છે સચ્ચાઈ એ એના વ્યક્તિત્વનું એક વિલક્ષણ તત્ત્વ છે. અને સચ્ચાઈ આજે સર્ચલાઇટ લઈને શોધવા જાવ તો પણ જડે નહીં. ત્યારે આ માણસ તમને રુબરુ થાય. આનાથી વધારે સદ્દભાગ્ય, આશાબહેન, બીજું કશું હોઈ ના શકે. આટલું શરૂઆતમાં કહું. હવે જેની વાત કરવાનો છું.